Der er fundet rester af folie i rugbrødet, som blandt andet er blevet forhandlet i Aalborg og Hjørring.

Bagerforretningen Lagkagehuset tilbagekalder 84 styk af rugbrødet kaldt Sønderjysk Rugbrød, der søndag blev solgt i blandt andet butikkerne i Aalborg og Hjørring. Rugbrødet indeholder folie fra en foliebakke. - Vi har fundet en lille rest af en foliebakke i et rugbrød bagt i Lagkagehusets centralbageri i Viborg. I vores gennemgang har vi konstateret en enkeltstående menneskelig fejl og alle 84 stk Sønderjysk Rugbrød tilbagekaldes, skriver Lagkagehuset på kædens hjemmeside. Hvis man har købt rugbrødet, bør man kassere det eller levere det tilbage til butikken, hvor det er købt.